Enn Mainla
Enn Mainla (sündinud 21. novembril 1944 Nõo vald, Tartumaa) on eesti spordiajaloolane. Ta lõpetas 1962. aastal Viljandi 2. Keskkooli ja 1970. aastal Tartu Riikliku Ülikooli kehakultuuriteaduskonna. Sportima hakkas ta koolipõlves, võisteldes kergejõustikus ja males. Aastatel 1969–1971 oli ta Tartu 1. Keskkoolis kehalise kasvatuse õpetaja. 1971–2001 oli ta Eesti Spordimuuseumi direktor, alates 2001. aastast on ta samas juhtivteadur. Enn Mainla on Üliõpilasselts Liivika vilistlane.